
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 534 


ΠΕ ΡΙΕΧΟΜΕ ΝΑ 

ΑΠΟΦΑΣΕΙΣ 

Κήρυξη έκτασης ως αναδασωτέας συνολικού εμβα- 
δού 23.225.00 τ.μ.στη θέση «Κούκουρη» Δ.Δ. Πτε¬ 
ρωτού Δήμου Μεσσάτιδος Ν. Αχα'ίας. 1 

Άρση ρυμοτομικής απαλλοτρίωσης του ακινήτου ιδι¬ 
οκτησίας Αγγελικής Ζερβοπούλου-Χανιώτου με 
τροποποίηση του εγκεκριμένου ρυμοτομικού σχε¬ 
δίου του Δ. Χαλανδρίου σε τμήμα των Ο.Τ. 419 και 
420 σε συμμόρφωση στην υπ’ αριθμ. 10107/2004 
απόφαση του Διοικητικού Πρωτοδικείου Αθή¬ 


νας». 2 

Τροποποίηση ρυμοτομικού σχεδίου πόλης Ιωαννίνων 

στο Ο.Τ. 241-χώρο κοινωφελών χρήσεων. 3 

Τροποποίηση Ρυμοτομικού Σχεδίου Δ.Δ. Ανατολής - 

«Ράχη Σαμή» στο Ο.Τ. 70. 4 

Καθορισμός χρήσης έκτασης εμβαδού 4850 τμ. από 
το υπ’ αριθμ. 366β τεμάχιο του αγροκτήματος Λε- 
βαίας Δήμου Φιλώτα, Ν. Φλώρινας για την ανέ¬ 
γερση κτηνοτροφικών εγκαταστάσεων. 5 


ΑΠΟΦΑΣΕΙ Σ 

Αριθμ. 1719 (1) 


Κήρυξη έκτασης ως αναδασωτέας συνολικού εμβαδού 
23.225.00 τ.μ.στη θέση «Κούκουρη» Δ.Δ. Πτερωτού 
Δήμου Μεσσάτιδος Ν. Αχαΐας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΑΣ 

Έχοντας υπόψη: 

1. Το άρθρο 117 παρ. 3 του Συντάγματος της Χώρας. 

2. Τις διατάξεις του ν. 2503/1997 «Διοίκηση, οργάνωση, 
στελέχωση της Περιφέρειας, ρύθμιση θεμάτων για την 
τοπική αυτοδιοίκηση και άλλες διατάξεις». 

3. Την υπ’ αριθμ. 186/30.6.1998 απόφαση Γ.Γ.Π.Δ.Ε. 
«Άσκηση αρμοδιοτήτων Γενικού Γραμματέα Περιφέρει¬ 
ας Δυτ. Ελλάδας επί θεμάτων ΔΑΣΙΚΩΝ και μεταβίβα¬ 
ση του δικαιώματος υπογραφής στους Προϊσταμένους 
Υπηρεσιακών Μονάδων της Περιφέρειας». 


26 Ιουνίου 2006 

4. Τις διατάξεις του ν. 998/1979 «Περί προστασίας των 
Δασών και των δασικών εκτάσεων» και συγκεκριμένα: 

α) Του άρθρου 41 παρ. 1, όπως συμπληρώθηκε με τον 
ν. 3208/2003. 

β) Του άρθρου 38 παρ. 2 ν. 998/1979. 

γ) Του άρθρου 70 παρ. 3 του ν. 998/1979, όπως αντι- 
καταστάθηκε με τον ν. 3208/2003. 

5. Τις σχετικές δ/γές του Υπουργείου Γεωργίας. 

6. Την υπ’ αριθμ. 3031/6.4.2006 πρόταση του Δασαρχεί¬ 
ου Πατρών «Περί κηρύξεως εκτάσεως ως αναδασωτέας» 
συνολικού εμβαδού 23.225.00 τ.μ. στη θέση «Κούκουρη» 
Δ.Δ. Πτερωτού Δήμου Μεσσάτιδος, Ν. Αχαΐας, αποφα¬ 
σίζουμε: 

Κηρύσσουμε ως Αναδασωτέα, με σκοπό την αποκατά¬ 
σταση με φυσική αναγέννηση ή τεχνητή αναδάσωση τη 
δασική βλάστηση που κάηκε από πυρκαγιά στις 12.1.2006 
και διαπιστώθηκε στις 6.4.2006, τη δημόσια δασική 
έκταση με αείφυλλα πλατύφυλλα (πουρνάρια, σχίνα,) 
σε ποσοστό 70% περίπου, εμβαδού (είκοσι τρεις χιλι¬ 
άδες διακόσια είκοσι πέντε τμ.), στη θέση «Κούκουρη», 
Δ.Δ. Πτερωτού Δήμου Μεσσάτιδος Ν. Αχαΐας, η οποία 
προσδιορίζεται από τα στοιχεία Α, Β, Γ, Δ, Ε, Α όπως 
αυτά φαίνονται στο συνημμένο τοπογραφικό διάγραμμα 
κλίμακας 1:5000 το οποίο αποτελεί αναπόσπαστο μέρος 
της απόφασης αυτής και έχει όρια: 

Βόρεια: Με δημόσια δασική έκταση 

Νότια: Με δημόσια δασική έκταση 

Ανατολικά: Με δημόσια δασική έκταση 

Δυτικά: Με δημόσια δασική έκταση 

Η παρούσα ισχύει μετά τη δημοσίευσή της στο 
Δήμο Μεσσάτιδος, σύμφωνα με το άρθρο 37 του 
ν. 3200/1955. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πάτρα, 15 Μαΐου 2006 

Με εντολή Γ ενικού Γ ραμματέα Περιφέρειας 
Ο Αναπληρωτής Γ ενικός Διευθυντής 
ΧΡΗΣΤΟΣ ΓΙΩΤΣΟΠΟΥΛΟΣ 

Αριθμ. Οικ. 8063/476 (2) 

Άρση ρυμοτομικής απαλλοτρίωσης του ακινήτου ιδιο¬ 
κτησίας Αγγελικής Ζερβοπούλου-Χανιώτου με τρο¬ 
ποποίηση του εγκεκριμένου ρυμοτομικού σχεδίου 
του Δ. Χαλανδρίου σε τμήμα των Ο.Τ. 419 και 420 
σε συμμόρφωση στην υπ’ αριθμ. 10107/2004 απόφα¬ 
ση του Διοικητικού Πρωτοδικείου Αθήνας». 

Ο ΝΟΜΑΡΧΗΣ ΑΘΗΝΩΝ 

Έχοντας υπόψη: 

1. Τις διατάξεις του ν.δ/τος της 17.7.1923, όπως μετα¬ 
γενέστερα τροποποιήθηκαν και συμπληρώθηκαν και 
ειδικότερα τα άρθρα 9, 29 και 70. 

2. Τις διατάξεις του π.δ. 14/27.7.1999, «Κώδικας Βασικής 
Πολεοδομικής Νομοθεσίας» (ΦΕΚ 580Δ'/1999) και ειδι¬ 
κότερα τα άρθρα 152 παρ. 6 και 154. 

3. Τις διατάξεις των ιδρυτικών νόμων της Νομαρχι¬ 
ακής Αυτοδιοίκησης ν. 2218/1994 (ΦΕΚ 90Α71994) και 
ν. 2240/1994 (ΦΕΚ 153Α71994). 

4. Τις διατάξεις του π.δ/τος 30/1996 (ΦΕΚ 21Α71996) 
«Κώδικας Νομαρχιακής Αυτοδιοίκησης» όπως τροπο¬ 
ποιήθηκε και ισχύει σήμερα. 

5. Τις διατάξεις του άρ. 90 του «Κώδικα για την Κυβέ- 
αρνηση και τα κυβερνητικά όργανα», όπως κωδικοποι- 
ήθηκε με το αρ. πρώτο του π.δ. 63/2005. 

6. Τις διατάξεις του άρθ. 7 και του άρ. 29 του 
ν. 2831/2000 (ΦΕΚ 140Α') όπως αυτό αντικαταστάθηκε 
από το άρθρο 10 του ν. 3044/26.8.2002 (ΦΕΚ 197Α'). 

7. Τον «ορισμό Προέδρων και μελών του Συμβουλίου 
Χωροταξίας Οικισμού και Περιβάλλοντος (Σ.ΧΟ.Π.) στις 
Διευθύνσεις Πολεοδομίας Κεντρικού-Ανατολικού-Δυ- 
τικού και Νότιου Τομέα» με την υπ’ αριθμ. 89/15.9.2004 
απόφαση Νομαρχιακού Συμβουλίου Αθηνών όπως τρο¬ 
ποποιήθηκε με την υπ’ αριθμ. 72/23.6.2005 απόφαση 
Νομαρχιακού Συμβουλίου Αθηνών. 

8. Τον ισχύοντα οργανισμό Εσωτερικής Οργάνωσης 
και Λειτουργίας των Υπηρεσιών της Νομαρχιακής Αυτο¬ 
διοίκησης Αθηνών - Πειραιώς, Νομαρχίας Αθηνών (ΦΕΚ 
1262Β731.12.1997), όπως τροποποιήθηκε και συμπληρώ¬ 
θηκε (ΦΕΚ 724Β76.6.2003, ΦΕΚ 769Β713.6.2003, ΦΕΚ 
680Β720.5.2005) και ισχύει σήμερα. 

9. Τα από 27.12.1956 (ΦΕΚ 1 Δ/1957), 17.3.1959 (ΦΕΚ 
53Δ71959) και 14.11.1960 (ΦΕΚ 186Δ71960) διατάγματα. 

10. Τις διατάξεις του ν. 1577/1985 και ιδιαίτερα τα άρ¬ 
θρα 3, 9 και 21 παρ. 2. 

11. Την παρ. 5 του άρθρου 11 του ν. 3212/2003. 

12. Την υπ’ αριθμ. 10107/2004 απόφαση του Διοικητικού 
Πρωτοδικείου Αθηνών. 


13. Το υπ’ αριθμ. 19320/1067/04/10.1.2005 έγγραφο της 
Υπηρεσίας μας. 

14. Την υπ’ αριθμ. 1187/05/23.3.2006 εισήγηση της Υπη¬ 
ρεσίας μας προς το ΣΧΟΠ Τομέα Ανατολικής Αθήνας. 

15. Την πράξη 2/συν. 8/6. 4.2006 του ΣΧΟΠ του Νομαρ¬ 
χιακού Τομέα Ανατολικής Αθήνας. 

16. Τα νόμιμα δικαιολογητικά που περιέχονται στο 
φάκελο, αποφασίζουμε: 

1. Την άρση απαλλοτρίωσης του τμήματος με στοιχεία 
ΚΛΜΝΚ (ρυμοτομούμενο) στα Ο.Τ. 419 και 420 του Δ. 
Χαλανδρίου στην φερόμενη ιδιοκτησία της Αγγελικής 
Ζερβοπούλου-Χανιώτου σε συμμόρφωση στην υπ’ αριθμ. 
10107/2004 απόφαση του Διοικ. Πρωτ. Αθηνών. 

2. Την τροποποίηση του ρυμοτομικού σχεδίου στο 
τμήμα ΚΛΜΝΚ και τη μετατροπή του σε Ο.Τ. όπως φαί¬ 
νεται στο τοπογραφικό διάγραμμα του τοπ. μηχ/κού 
Αναστασίου Μουντανέα κλ. 1:500 που συνοδεύει την 
παρούσα απόφαση. 

3. Την έγκριση της δόμησης σύμφωνα με τους ισχύ- 
οντες όρους δόμησης και τις ισχύουσες χρήσεις γης 
στην περιοχή. 

4. Την κατάργηση των πρασιών πλάτους 5 μ. εκατέ¬ 
ρωθεν του ρυμοτομούμενου και την επιβολή πρασιών 
πλάτους 2 μ. προς την οδό Πίνδου και 4 μ. προς την 
οδό Επιδαύρου, όπως αυτά φαίνονται στο τοπογραφικό 
διάγραμμα του τοπ. μηχ/κού Αναστασίου Μουντανέα κλ. 
1:500 που συνοδεύει την παρούσα απόφαση. 

5. Την επιβολή εισφοράς σε γη 74,212 μ. βάση της παρ. 
5 του άρθρου 11 του ν. 3212/2003 και τη μετατροπή αυτής 
σε ισάξια χρηματική συμμετοχή λόγω ύπαρξης οικοδο¬ 
μής, μετά τον προσδιορισμό της αξίας από το αρμόδιο 
δικαστήριο, σύμφωνα με τις διατάξεις του ν. 2882/2001. 

Η ισχύς της παρούσας απόφασης αρχίζει από την 
ημερομηνία δημοσίευσής της στην Εφημερίδα της Κυ- 
βερνήσεως. 

Επιτρέπεται η υποβολή προσφυγής στον Γενικό Γραμ- 
ματέα Περιφέρειας μόνο για παράβαση νόμου σύμφωνα 
με τις διατάξεις του άρθρου 69 του π.δ. 30/1996 (ΦΕΚ 
21Α71996), όπως τροποποιήθηκε και ισχύει, σε προθε¬ 
σμία 30 ημερών από τη δημοσίευση της απόφασης στην 
Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αγία Παρασκευή, 5 Μαίου 2006 

Ο Νομάρχης 
I. ΣΓΟΥΡΟΣ 

Αριθμ. 5236 (3) 

Τροποποίηση ρυμοτομικού σχεδίου πόλης Ιωαννίνων 
στο Ο.Τ. 241-χώρο κοινωφελών χρήσεων. 

Ο ΝΟΜΑΡΧΗΣ ΙΩΑΝΝΙΝΩΝ 

Έχοντας υπόψη: 

1. Τις διατάξεις του ν.δ/τος 17.7.1923 «περί σχεδίων 
πόλεων και κωμών του κράτους κ.λπ.» (Φ.Ε.Κ. 228/ 
Α/16.8.1923) άρθρο 3. 

2. Τις διατάξεις του ν. 1337/1983 - (Φ.Ε.Κ. 33/Α) καθώς 
και τις διατάξεις του ν. 2508/1997 - (Φ.Ε.Κ. 124/Α/13.6.1997): 
«βιώσιμη οικιστική ανάπτυξη των πόλεων και οικισμών 
κ.λπ.». 

3. Τις διατάξεις του ν. 2831/2000 - Γ.Ο.Κ.- (Φ.Ε.Κ. 140/ 
Α) - άρθρο 29: «άσκηση αρμοδιοτήτων πολεοδομικού 
σχεδιασμού» όπως μεταγενέστερα τροποποιήθηκε και 
ισχύει βάσει του άρθρου 10 του ν. 3044/2002 - (Φ.Ε.Κ. 
197/Α/27.8.2002) 

4. Την υπ’ αριθμ. 9/145/30.6.2003 απόφαση Νομαρχιακού 
Συμβουλίου Ιωαννίνων «Αναθεώρηση του Οργανισμού 
εσωτερικής υπηρεσίας της Ν.Α,Ι,» - (Φ.Ε.Κ. 989/Β/2003). 

5. Το β.δ/γμα 6/10/1954 (Φ.Ε.Κ. 267/Α721.10.1954) με το 
οποίο εγκρίθηκε το ρ.σ. πόλης Ιωαννίνων και όπως ση¬ 
μειακά τροποποιήθηκε μεταγενέστερα και ισχύει με το 
π.δ/γμα 25.1.1983 (Φ.Ε.Κ. 103/Δ/20.4.1983) 

6. Το Γ.Π.Σ. Ιωαννίνων - Κατσικάς - Ανατολής: αποφ. 
Υπ. ΠΕΧΩΔΕ 71877/3169/29.10.1986 (Φ.Ε.Κ. 58/Δ71987) 
όπως τροποποιήθηκε και ισχύει με τις όμοιες αποφ. 
Υπ. ΠΕΧΩΔΕ: 61599/3522/1988 - (Φ.Ε.Κ. 58/Δ71988) και 
55389/1902/1995 (Φ.Ε.Κ. 378/Δ71995). 

7. Το έγγραφο Δ/νσης μελετών Ν.Α.Ι. με αρ. πρωτ. οικ. 
810/4.5.2006. 

8. Την σύμφωνη γνώμη του Σ.Χ.Ο.Π. Ν.Α.Ι. όπως δια¬ 
τυπώθηκε στην υπ’ αριθμ. 6 η /9.5.2006 πράξη, αποφασί¬ 
ζουμε: 

Τροποποιούμε το Ρ.Σ. πόλης Ιωαννίνων στο Ο.Τ. 241 
- χώρο Κοινωφελών χρήσεων και καταργούμε την πα¬ 
ράγραφο 2 του άρθρου 2 του π.δ/γματος 25.1.1983 (Φ.Ε.Κ. 
103/Δ/20.4.1983) με την οποία έχει επιβληθεί απόσταση 
τεσσάρων μέτρων από την Ρ.Γ. για την ανέγερση κτιρίων 
Κοινωφελούς χαρακτήρα. 

Με τις κανονιστικές διατάξεις της απόφασης αυτής 
δεν προκαλείται δαπάνη σε βάρος του Δημοσίου ή του 
Ο.Τ.Α. κατά τις διατάξεις του άρθρου 90 του «Κώδικα 
για την Κυβέαρνηση και τα κυβερνητικά όργανα», όπως 
κωδικοποιήθηκε με το αρ. πρώτο του π.δ. 63/2005. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 12 Μάίου 2006 

Ο Νομάρχης 
ΑΛΕΞ. ΚΑΧΡΙΜΑΝΗΣ 


Αριθμ. 4613 (4) 

Τροποποίηση Ρυμοτομικού Σχεδίου Δ.Δ. Ανατολής - 
«Ράχη Σαμή» στο Ο.Τ. 70. 

Ο ΝΟΜΑΡΧΗΣ ΙΩΑΝΝΙΝΩΝ 

Έχοντας υπόψη: 

1. Τις διατάξεις του ν.δ/τος 17.7.1923 «περί σχεδίων πόλε¬ 
ων και κωμών του κράτους κ.λπ.» (Φ.Ε.Κ. 228/Α/16.8.1923). 

2. Τις διατάξεις του ν. 1337/1983 - (Φ.Ε.Κ. 33/Α) καθώς και 
τις διατάξεις του ν. 2508/1997 - (Φ.Ε.Κ. 124/Α/13.6.1997) «βιώ¬ 
σιμη οικιστική ανάπτυξη των πόλεων και οικισμών κ.λπ. 

3. Τις διατάξεις του ν. 2831/2000 - Γ.Ο.Κ. - (Φ.Ε.Κ. 140/ 
Α), άρθρο 29: «άσκηση αρμοδιοτήτων πολεοδομικού 
σχεδιασμού» όπως μεταγενέστερα τροποποιήθηκε και 
ισχύει βάσει του άρθρου 10 του ν. 3044/2002 - (Φ.Ε.Κ. 
197/Α/27.8.2002). 

4. Την υπ’ αριθμ. 9/145/30.6.2003 απόφαση Νομαρχιακού 
Συμβουλίου Ιωαννίνων «Αναθεώρηση του Οργανισμού 
εσωτερικής υπηρεσίας της Ν.Α,Ι,» - (Φ.Ε.Κ. 989/Β/2003). 

5. Την υπ’ αριθμ. 9/145/30.6.2003 απόφαση Νομαρχιακού 
Συμβουλίου Ιωαννίνων «Αναθεώρηση του Οργανισμού 
εσωτερικής υπηρεσίας της Ν.Α,Ι,» - Φ.Ε.Κ. 989/Β/2003. 

6. Την υπ’ αριθμ. 1335 Ε.Π.Α./88 - Φ.Ε.Κ. 862/Δ' απόφαση 
νομάρχη, με την οποία εγκρίθηκε η πολεοδομική μελέτη 
«Επέκταση Ρ.Σ. Ανατολής και Ράχη Σαμή», όπως μετα¬ 
γενέστερα τροποποιήθηκε και ισχύει με την υπ’ αριθμ. 
4159/1993 - Φ.Ε.Κ. 1141/Δ" απόφαση νομάρχη: «Αναθεώ¬ 
ρηση εγκεκριμένου ρ,σ, Ράχης Σαμή». 

7. Την υπ’ αριθμ. 123/ 2003 απόφαση Δ.Σ. Ανατολής. 

8. Την γνώμη του Σ.Χ.Ο.Π. Ν.Α.Ι. όπως διατυπώθηκε 
στην υπ’ αριθμ. 7 η /7.5.2005 πράξη, αποφασίζουμε: 

Τροποποιούμε το ρ.σ. περιοχής Ράχη Σαμή - Ανα¬ 
τολής στο Ο.Τ. 70, όπως ζητείται από τους αιτούντες 
παρόδιους ιδιοκτήτες και συγκεκριμένα την αναγνώριση 
της παρόδου όπως παρουσιάζεται στο επισυναπτόμενο 
τοπογρ. διάγραμμα (με πλάτος 3 μ. και εκατέρωθεν προ¬ 
κήπια πλάτους 2 μέτρων) που αποτελεί αναπόσπαστο 
μέρος της παρούσας απόφασης, αφού η αναγνώρισή 
του, θα εξυπηρετήσει πολλές ιδιοκτησίες και οι αιτού- 
ντες να υποβάλλουν στον Δήμο Ανατολής, υπεύθυνη 
δήλωση ότι αφήνουν σε κοινή χρήση τον ιδιωτικό αυτό 
δρόμο και με την προϋπόθεση ότι σε περίπτωση που 
απαιτηθεί από την Πολεοδομία η σύνταξη πράξης ανα¬ 
λογισμού και υποχρεώσεων ο Δήμος Ανατολής δεν θα 
αναλάβει καμία οικονομική υποχρέωση και αυτές θα 
βαρύνουν εξ’ ολοκλήρου τους αιτούντες ιδιοκτήτες. 

Με τις κανονιστικές διατάξεις της απόφασης αυτής, 
δεν προκαλείται δαπάνη σε βάρος του δημοσίου ή του 
Ο.Τ.Α., κατά τις διατάξεις του άρθρου 90 του «Κώδικα 
για την Κυβέαρνηση και τα κυβερνητικά όργανα», όπως 
κωδικοποιήθηκε με το αρ. πρώτο του π.δ. 63/2005. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ιωάννινα, 12 Μάίου 2006 

Ο Νομάρχης 
ΑΛΕΞ. ΚΑΧΡΙΜΑΝΗΣ 

Αριθμ. 1149 (5) 

Καθορισμός χρήσης έκτασης εμβαδού 4850 τμ. από το 
υπ’ αριθμ. 366β τεμάχιο του αγροκτήματος Λεβαίας 
Δήμου Φιλώτα, Ν. Φλώρινας για την ανέγερση κτη- 
νοτροφικών εγκαταστάσεων. 

Ο ΝΟΜΑΡΧΗΣ ΦΛΩΡΙΝΑΣ 

Έχοντας υπόψη: 

1. Τις διατάξεις του άρθρου 3 του ν. 1512/1985. 

2. Το υπ’ αριθμ. 1111/3.2.2006 έγγραφο του Δήμου Φιλώ- 
τα με το οποίο ζητείται ο καθορισμός χρήσης για την 
ανέγερση σταβλικών εγκαταστάσεων στο αγρόκτημα 
Λεβαίας. 

3. Την υπ’ αριθμ. 3347/6.7.2005 Πράξη Χαρακτηρισμού 
της Δ/νσης Δασών Ν. Φλώρινας. 

4. Το υπ’ αριθμ. 2115/16.3.2005 έγγραφο της Δ/νσης 
Αγροτικής Ανάπτυξης Ν. Φλώρινας. 

5. Το υπ’ αριθμ. 704/20.5.2005 έγγραφο της Δ/νσης 
Υγείας Ν. Φλώρινας και την 13/2005 γνωμοδότηση της 
Α'βάθμιας επιτροπής ελέγχου σταβλισμού ζώων Ν. Φλώ¬ 
ρινας. 

6. Το υπ’ αριθμ. 876/29.30.2005 έγγραφο της 11 ης Εφο¬ 
ρείας Βυζαντινών Αρχαιοτήτων. 

7. Το υπ’ αριθμ. 1452/8.6.2005 έγγραφο της ΙΖ' Εφορεί¬ 
ας Προϊστορικών και Κλασικών Αρχαιοτήτων. 

8. Το υπ’ αριθμ. 143/28.3.2005 έγγραφο της Δ/νσης 
Τουρισμού Περιφέρειας Δυτικής Μακεδονίας. 

9. Την υπ’ αριθμ. 225/23.3.2006 απόφαση Νομάρχη Φλώ¬ 
ρινας «Εγκριση Περιβαλλοντικών Όρων...» του τμήματος 
Περιβάλλοντος Ν.Α. Φλώρινας. 

10. Την υπ’ αριθμ. 18/2004 απόφαση του Δημοτικού 
Συμβουλίου Αετού. 

11. Την από 4.5.2005 θετική γνωμοδότηση του συμβου¬ 
λίου Χ.Ο.Π. Ν. Φλώρινας, πρακτικό 2°, πράξη 3 η . 


12. Το γεγονός ότι για το τμήμα ΑΒΓΔΕΖΗΑ του υπ’ 
αριθμ. 366β αγροτεμαχίου του αγροκτήματος Λεβαί¬ 
ας Νομού Φλώρινας δεν υπάρχει καθορισμένη χρήση 
γης · 

13. Το γεγονός ότι το τμήμα ΑΒΓΔΕΖΗΑ του υπ’ αριθμ. 
366β αγροτεμαχίου της διανομής του Υπουργείου Γε- 
ωργίας του έτους 1936 του αγροκτήματος Λεβαίας εί¬ 
ναι άρτιο και οικοδομήσιμο σύμφωνα με τις ισχύουσες 
πολεοδομικές διατάξεις. 

14. Την υπ’ αριθμ. 1/2.1.2006 απόφαση Νομάρχη Φλώρι¬ 
νας με θέμα «Ορισμός Αντινομάρχη», αποφασίζουμε: 

Τον καθορισμό χρήσης έκτασης με στοιχεία ΑΒΓΔΕ¬ 
ΖΗΑ συνολικού εμβαδού 4850 τ.μ. από το υπ’ αριθμ. 
366β τεμάχιο της διανομής του Υπουργείου Γεωργίας 
του έτους 1936 αγροκτήματος Λεβαίας όπως αυτή φαί¬ 
νεται στο τοπογραφικό διάγραμμα που συνοδεύει την 
παρούσα, ως χώρο ανέγερσης κτηνοτροφικών εγκατα¬ 
στάσεων, προκειμένου να εγκατασταθούν εκεί μέχρι και 
σαράντα (40) ισοδύναμα ζώα. 

Ο καθορισμός της χρήσης της έκτασης γίνεται προ¬ 
κειμένου να παραχωρηθεί αυτή κατά τις διατάξεις του 
άρθρου 3 του ν. 1512/1985. 

Από τις διατάξεις της απόφασης αυτής δεν προκα- 
λείται δαπάνη σε βάρος κρατικού ή δημοτικού προϋ¬ 
πολογισμού. 

Η ισχύς της απόφασης αυτής αρχίζει από την ημέρα 
δημοσίευσής της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Φλώρινα, 10 Μαΐου 2006 

Ο Νομάρχης κ.α.α. 

Ο Αντινομάρχης 
ΜΙΧΑΛΗΣ ΤΣΙΩΚΑΣ 

